**Všeobecný prehľad a porovnanie odporúčacích systémov**

Hlavným cieľom článku je priblížiť základný koncept odporúčacích systémov, porovnanie jednotlivých typov odporúčacích systémov, medzi ktoré patria: kolaboratívne filtrovanie, systémy založené na obsahu, systémy založené na vedomosti, demograficky založené odporúčacie systémy, hybridné odporúčacie systémy, systémy založené na komunite a následne poskytnutie stručného prehľadu výhod a nevýhod už spomenutých typov odporúčacích systémov. Článok sa taktiež venuje charakteristike a objasneniu rôznych algoritmov, pomocou ktorých sú tieto systémy schopné s čo najväčšou presnosťou odporúčať rôznu škálu produktov, a to od odporúčania špecifického seriálu, ktorý si pozrieť až po konkrétnu značku auta, napríklad len na základe histórie vyhľadávania alebo histórie nákupu. Ďalej sa zaoberá rôznymi oblasťami, v ktorých sú odporúčacie systémy najčastejšie využívané, akými sú napríklad e-commerce, sociálne siete alebo streamovacie služby, a taktiež rozoberá do akej miery vedia ovplyvniť voľbu užívateľov. Dôležitou súčasťou článku je aj predstavenie problémov, ktoré vznikajú v dôsledku neustáleho napredovania technológií, medzi ktoré patrí najmä porušovanie pravidiel ochrany súkromia spôsobené zhromažďovaním a spracovaním osobných údajov užívateľov, ale aj mnoho iných. Článok je relevantný nielen pre odborníkov a vedcov, ale aj pre širokú verejnosť, a to z toho dôvodu, že poukazuje na to, ako odporúčacie systémy fungujú, kde sa s nimi najčastejšie stretávame, aké potenciálne riziká sú s nimi spojené a v neposlednom rade ako ovplyvňujú naše každodenné interakcie a voľby na internete.

Názov primárneho zdroja, ktorý viedol k usmerneniu článku na danú tému, je uvedený v zozname použitej literatúry.

**Zoznam použitej literatúry**

1. SHARMA, R. – SINGH, R. K. 2016. *Evolution of Recommender Systems from Ancient Times to Modern Era: A Survey.* Indian Journal of Science and Technology. Vol. 9, No. 20, 1 – 12 s. [online] May, 2016. Dostupné na: <10.17485/ijst/2016/v9i20/88005>

Link:

https://www.researchgate.net/profile/Richa-Sharma-64/publication/303953909\_Evolution\_of\_Recommender\_Systems\_from\_Ancient\_Times\_to\_Modern\_Era\_A\_Survey/links/5aed6e630f7e9b01d3e17680/Evolution-of-Recommender-Systems-from-Ancient-Times-to-Modern-Era-A-Survey.pdf